Diari Oficial de la Generalitat Valenciana


Sumari del DOGV 9830, del 17-04-2024 (2024/3220)

Anunci de consulta pública prèvia sobre el projecte d'orde de la conselleria de Medi Ambient, Aigua, Infraestructures i Territori per la qual s'establixen ajudes a les entitats col·laboradores de protecció i defensa dels animals de companyia i entitats per a la conservació de la biodiversitat animal i millores en l'hàbitat de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9830

Data del DOGV
:   17-04-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/3220


Data del document
:   15-04-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori

Anunci de consulta pública prèvia sobre el projecte d'orde de la conselleria de Medi Ambient, Aigua, Infraestructures i Territori per la qual s'establixen ajudes a les entitats col·laboradores de protecció i defensa dels animals de companyia i entitats per a la conservació de la biodiversitat animal i millores en l'hàbitat de la Comunitat Valenciana. [2024/3220]  
  
De conformitat amb el que es preveu en els articles 14 i 15 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, i l'article 133.1 de la Llei 39/2015, d'1 d'octubre, del procediment administratiu comú de les administracions públiques, amb l'objectiu de millorar la participació dels ciutadans en el procediment d'elaboració de normes, amb caràcter previ a l'elaboració d'un projecte o avantprojecte de llei o de reglament, se substanciarà una consulta pública, a través del portal de participació de la Generalitat https://gvaparticipa.gva.es, en la qual es recaptarà l'opinió dels subjectes i de les organitzacions més representatives potencialment afectats per la futura norma.  
En compliment d'això, els ciutadans, organitzacions i associacions que així ho consideren, poden fer arribar les seues opinions sobre els aspectes seguidament plantejats en el termini de deu dies naturals, a comptar de l'endemà de la publicació de l'anunci d'obertura d'este tràmit en el Diari Oficial de la Generalitat Valenciana. Les aportacions s'hauran de presentar a través de l'enllaç següent: https://gvaparticipa.gva.es  
  
1. Antecedents de la norma  
- Llei 7/2023, de 28 de març, de protecció dels drets i el benestar dels animals.  
- Llei 2/2023, de 13 de març, de protecció, benestar i tinença d'animals de companyia i altres mesures de benestar animal.  
- Ordre de 22 de desembre de 2006, de la Conselleria d'Agricultura, Pesca i Alimentació, per la qual s'establixen ajudes a les associacions de protecció i defensa dels animals (DOGV 5418, 30.12.2006).  
  
2. Problemes que es pretenen solucionar amb la nova norma  
La Llei 2/2023, de 13 de març, de la Generalitat Valenciana, sobre protecció, benestar i tinença d'animals de companyia i altres mesures de benestar animal, té per objecte establir normes generals per a la protecció, benestar i tinença responsable dels animals de companyia i la protecció en determinades situacions d'altres animals que es troben de manera permanent o temporal a la Comunitat Valenciana, amb independència del lloc de residència dels seus responsables legals i temporals.  
  
Entre les seues principals finalitats, la Llei 2/2023, de 13 de març, pretén fomentar el voluntariat i establir una col·laboració continuada amb les entitats de protecció i defensa animal i la societat civil per a posar en marxa plans d'acció que protegisquen els animals.  
Les entitats de protecció i defensa animal entre els fins del qual es troba la protecció i defensa dels animals de companyia es troben reconegudes per la Llei 2/2023, de 13 de març, de la Generalitat Valenciana, sobre protecció, benestar i tinença d'animals de companyia i altres mesures de benestar animal i la Llei 7/2023, de 28 de març, de protecció dels drets i el benestar dels animals com a entitats col·laboradores de l'administració en esta matèria.  
Moltes d'estes entitats col·laboradores de protecció i defensa animal realitzen una important labor en la protecció i el benestar animal. Les seues funcions van des de la col·laboració amb els municipis en la recollida, acolliment i gestió de qualsevol animal perdut, errant, abandonat, cedit, decomissat o confiscat, fins a la gestió integral de les colònies felines; realització de tasques i accions de divulgació, educació i formació encaminades a la protecció i defensa dels animals; col·laboració amb els agents de l'autoritat en les gestions que tinguen relació amb el compliment de la llei; col·laboració amb les entitats locals en el desenvolupament de les polítiques públiques de protecció o benestar animal, i assessorament i realització d'informes.  
Atés que l'anterior orde de bases d'ajudes a les associacions de protecció i defensa dels animals va ser publicada el 30 de desembre de 2006 i es fonamenta en la ja derogada Llei 4/1994, de 8 de juliol, de la Generalitat Valenciana, sobre protecció dels animals de companyia, és necessari la publicació d'una nova orde de bases que vaja d'acord amb l'actualitat normativa vigent i reflectida en la Llei 7/2023, de 28 de març, de protecció dels drets i el benestar dels animals, i en la Llei 2/2023, de 13 de març, de protecció, benestar i tinença d'animals de companyia i altres mesures de benestar animal.  
  
3. Necessitat i oportunitat de la tramitació  
Establir les bases reguladores de les ajudes a concedir en règim de concurrència competitiva per al finançament a les entitats de protecció animal i conservació de la biodiversitat, les quals es nodrixen en la major part de les aportacions dels seus socis i de donacions particulars, i realitzen una important labor en la protecció i el benestar animal. Les seues funcions van des de la col·laboració amb els municipis en la recollida, acolliment i gestió de qualsevol animal perdut, errant, abandonat, cedit, decomissat o confiscat, fins a la gestió integral de les colònies felines; realització de tasques i accions de divulgació, educació i formació encaminades a la protecció i defensa dels animals; col·laboració amb els agents de l'autoritat en les gestions que tinguen relació amb el compliment de la llei; col·laboració amb les entitats locals en el desenvolupament de les polítiques públiques de protecció o benestar animal, i assessorament i realització d'informes.  
  
4. Objectius de la norma  
Aprovar les bases reguladores de les subvencions, per les quals s'establixen ajudes a les entitats col·laboradores de protecció i defensa dels animals de companyia i entitats per a la conservació de la biodiversitat animal i millores en l'hàbitat de la Comunitat Valenciana.  
  
5. Possibles solucions alternatives reguladores i no reguladores.  
No és possible aconseguir els objectius indicats amb solucions alternatives reguladores i no reguladores.  
  
València, 15 d'abril de 2024.- La consellera de Medi Ambient, Aigua, Infraestructures i Territori: Salomé Pradas Ten.